02019R2013 — ET — 01.05.2021 — 002.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI DELEGEERITUD MÄÄRUS (EL) 2019/2013, 11. märts 2019, millega täiendatakse Euroopa Parlamendi ja nõukogu määrust (EL) 2017/1369 seoses kuvarite energiamärgistusega ja tunnistatakse kehtetuks komisjoni delegeeritud määrus (EL) nr 1062/2010 (EMPs kohaldatav tekst) (ELT L 315 5.12.2019, lk 1)

Muudetud:





Parandatud:









▼B

KOMISJONI DELEGEERITUD MÄÄRUS (EL) 2019/2013,

11. märts 2019,

millega täiendatakse Euroopa Parlamendi ja nõukogu määrust (EL) 2017/1369 seoses kuvarite energiamärgistusega ja tunnistatakse kehtetuks komisjoni delegeeritud määrus (EL) nr 1062/2010

(EMPs kohaldatav tekst)







Artikkel 1

Reguleerimisese ja kohaldamisala

1. Käesoleva määrusega kehtestatakse kuvarite, sh televiisorite, arvutikuvarite ja digitaalsete infoekraanide märgistamise ning nende kohta täiendava tooteteabe esitamise nõuded.

2. Käesolevat määrust ei kohaldata järgmiste toodete suhtes: a) kuvarid, mille ekraani pindala on kuni 100 ruutsentimeetrit, b) projektorid; c) kokkuehitatud videokonverentsisüsteemid; d) meditsiiniseadmete kuvarid; e) virtuaalreaalsusekomplektid; f) kuvarid, mis on sisse ehitatud või ette nähtud sisseehitamiseks Euroopa Parlamendi ja nõukogu direktiivi 2012/19/EL ( 1 ) artikli 2 lõike 3 punktis a ja lõikes 4 loetletud toodetesse; ▼M1 g) kuvarid, mis on komponendid või sõlmed, nagu on määratletud direktiivi 2009/125/EÜ artikli 2 punktis 2; ▼B h) ringhäälingukuvarid; i) turvaekraanid; j) digitaalsed interaktiivsed tahvlid; k) digitaalseid pildiraamid; l) digitaalsed infoekraanid, mis vastavad mõnele järgmistest tunnustest: 1) need on kavandatud ja valmistatud kuvapaneelina, mis paigaldatakse suurema kuvari ekraani selle osana ega ole ette nähtud kasutamiseks eraldi kuvamisseadmena; 2) neid levitatakse autonoomsena kestas püsivalt välitingimustes kasutamiseks; 3) neid levitatakse autonoomsena kestas, mille ekraani pindala on väiksem kui 30 dm2 või suurem kui 130 dm2; 4) kuvari pikslitihedus on väiksem kui 230 pikslit/cm2 või suurem kui 3 025 pikslit/cm2; 5) valge tippheledus standardse heledusvahemiku (SDR) režiimis on 1 000 cd/m2 või suurem; 6) puudub videosignaali sisendliides ja protsessor, mis võimaldaks kuvada korrektselt standardset dünaamilist video katseklippi energiatarbimise mõõtmiseks; m) olekuekraanid; n) juhtpaneelid.

Artikkel 2

Mõisted

Käesolevas määruses kasutatakse järgmisi mõisteid.

1) „kuvar“ – ekraan ja sellega seotud elektroonikaseadised, mille peamine funktsioon on kuvada visuaalset teavet traadiga või traadita allikatest;

2) „televiisor“ – kuvar, mis on eelkõige ette nähtud audiovisuaalsete signaalide kuvamiseks ja vastuvõtmiseks ning mis koosneb kuvarist ja ühest või mitmest tuunerist/vastuvõtjast;

3) „tuuner/vastuvõtja“ – elektroonikasõlm, mis tuvastab teleringhäälingusignaali, näiteks maapealset, digitaalset või satelliitsignaali, kuid mitte interneti üksikedastust, ning aitab valida telekanaleid ringhäälingukanalite rühmast;

4) „arvutikuvar“ (monitor) – kuvar, mis on ette nähtud ühele isikule lähedalt vaatamiseks, näiteks töölaual;

5) „digitaalne pildiraam“ – kuvar, mis kuvab üksnes liikumatut visuaalset teavet;

6) „projektor“ – optiline seade, mis töötleb mis tahes kujul analoog- või digitaalvideokujutist, sõltumata formaadist, et moduleerida valgusallikat ja projitseerida saadud kujutis väljaspool asuvale pinnale;

7) „olekuekraan“ – kuvar, mida kasutatakse selleks, et näidata lihtsat, kuid muutuvat teavet, näiteks valitud kanalit, aega või energiatarbimist. Lihtsat indikaatorlampi ei loeta olekuekraaniks;

8) „juhtpaneel“ – kuvar, mille põhifunktsioon on kuvada toote tööolekuga seotud kujutisi; kasutajal võib olla võimalik oma käsklusi toote töö juhtimiseks edastada juhtpaneeli puudutamise teel või muul viisil. Juhtpaneel võib olla tootesse sisse ehitatud või see võib olla spetsiaalselt välja töötatud ja seda turustatakse ainult asjaomase tootega kasutamiseks;

9) „kokkuehitatud videokonverentsisüsteem“ – videokonverentsideks ja koostööks ettenähtud spetsiaalne süsteem, mis on ehitatud ühte kesta ning millel peavad olema kõik järgmised omadused: a) tootja tarnitaval kujul toetab videokonverentsiprotokolli ITU-T H.323 või IETF SIP; b) kaamera(d), ekraan ja andmetöötlussuutlikkus kahesuunalise reaalajalise videopildi edastamiseks, sealhulgas paketikaoga toimetuleku võime; c) valjuhääldi ja audiotöötlussuutlikkus kahesuunalise reaalajalise vabakäe-audiosüsteemi jaoks, mis hõlmab ka kaja vältimist; d) krüpteerimisfunktsioon; e) HiNA;

▼M1

10) „HiNa“ – HiNa (High Network Availability), nagu on määratletud komisjoni määruse (EÜ) nr 1275/2008 artiklis 2 ( 2 );

▼B

11) „ringhäälingukuvar“ – kuvar, mis on ette nähtud ringhäälinguorganisatsioonidele ja videotootmisettevõtjatele kutsetöös kasutamiseks videotoodete loomiseks ja mida sel otstarbel turustatakse. Seadmel peavad olema kõik järgmised omadused: a) värvikalibreerimisfunktsioon; b) sisendsignaali analüüsi funktsioon sisendsignaali jälgimiseks ja vigade avastamiseks, näiteks videoanalüüsis kasutatavate ostsilloskoopidega (signaali uurimiseks ajas või signaali uurimiseks sageduse järgi), seoses RGB väljalõikega, vahendiga videosignaali oleku kontrollimiseks tegeliku eraldusteravuse korral, ülerealaotuse osas ning ekraani markeri (kursor) abil; c) tootel on sisseehitatud digitaalne jadaliides (SDI) või interneti videokonverentsi protokolli (VoIP) kasutamise võimalus; d) ei ole ette nähtud avalikes kohtades kasutamiseks;

12) „digitaalne interaktiivne tahvel“ – kuvar, mis võimaldab kasutajal otse kujutise kuvamist juhtida. Digitaalne interaktiivne tahvel on eelkõige mõeldud ettekanneteks, õppetööks või kaugkoostööks, sealhulgas audio- ja videosignaalide edastamiseks. Seadmel peavad olema kõik järgmised omadused: a) seade on eelkõige ette nähtud riputamiseks, põrandal paiknevale alusele paigaldamiseks, riiulile või lauale asetamiseks või füüsilise struktuuri külge kinnitamiseks nii, et seda näeks palju inimesi; b) seda tuleb kasutada arvutitarkvaraga, millel on sisu kuvamist ja toimimise juhtimist võimaldavad erifunktsioonid; c) see on arvutisse sisse ehitatud või ette nähtud spetsiaalselt arvutiga kasutamiseks, et kasutada punktis b nimetatud tarkvara; d) kuvari ekraani pindala on suurem kui 40 dm2; e) kasutaja juhib seda sõrme või pliiatsiga puudutamise teel või muul viisil, näiteks käeviipe või häälega;

13) „turvaekraan“ – kõigi järgmiste omadustega kuvar: a) enesejälgimisfunktsioon, mis suudab saata eemalasuvasse serverisse vähemalt ühe elemendi järgmisest teabeloetelust: — võimsustarbe seisund; — ülekoormuse vältimise soojusanduri mõõdetud sisetemperatuur; — videoallikas; — heliallikas ja -tase (helitugevus/hääletu); — mudel ja püsivaraversioon; b) kasutaja poolt täpsustatud erikuju, mis võimaldab kuvari paigaldamist kutselisel otstarbel kasutatavasse kesta või konsooli;

14) „digitaalne infoekraan“ – kuvar, mis on eelkõige ette nähtud kasutamiseks väljaspool kontori- ja kodukeskkonda kohtades, kus seda peaks nägema palju inimesi. Seadmel peavad olema kõik järgmised omadused: a) kordumatu tunnuskood, mis võimaldab konkreetse kuvari poole pöörduda; b) funktsioon, mis takistab loata juurdepääsu kuvari seadetele ja kuvatavale kujutisele; c) võrguühendus (sisaldab kas traadiga või traadita liidest), et juhtida, jälgida või võtta vastu teavet eemal asuvast monoedastus- või multiedastusallikast, kuid mitte ringhäälinguallikast; d) seade on ette nähtud riputamiseks, alusele paigaldamiseks või füüsilise struktuuri külge kinnitamiseks nii, et seda näeks palju inimesi, ja seda ei lasta turule põrandal paikneva alusega; e) ei sisalda tuunerit ringhäälingusignaali kuvamiseks;

15) „sisseehitatud“ – mõistet kasutatakse sellise kuvari kohta, mis on muu toote funktsionaalne komponent, st kuvari kohta, mis ei tööta sellisest tootest eraldi ja mis sõltub sellest tootest oma funktsioonide täitmiseks, sealhulgas ka toite saamiseks;

16) „meditsiiniseadme kuvar“ – kuvar, mis kuulub järgmiste õigusaktide kohaldamisalasse: a) nõukogu direktiiv 93/42/EMÜ ( 3 ) meditsiiniseadmete kohta või b) Euroopa Parlamendi ja nõukogu määrus (EL) 2017/745, ( 4 ) milles käsitletakse meditsiiniseadmeid, või c) nõukogu direktiiv 90/385/EMÜ ( 5 ) aktiivseid siirdatavaid meditsiiniseadmeid käsitlevate liikmesriikide õigusnormide ühtlustamise kohta või d) Euroopa Parlamendi ja nõukogu direktiiv 98/79/EÜ ( 6 ) meditsiiniliste in vitro diagnostikavahendite kohta või e) Euroopa Parlamendi ja nõukogu määrus (EL) 2017/746 ( 7 )in vitro diagnostikameditsiiniseadmete kohta;

▼M1 —————

▼B

18) „ekraani pindala“ – kuvari kujutist kuvava osa pindala, mille arvutamiseks korrutatakse piki paneeli pinda (lame või kumer) mõõdetud nähtava kuva suurim laius nähtava kuva suurima kõrgusega;

19) „virtuaalreaalsusekomplekt“ – peas kantav seade, mis viib selle kandja teda täielikult kaasatõmbavasse virtuaalreaalsusesse, näidates mõlemale silmale stereoskoopilisi kujutisi, kasutades pea liikumise jälgimise funktsiooni;

20) „müügikoht“ – koht, kus kuvareid esitletakse või pakutakse müügiks, rentimiseks või järelmaksuga müügiks.

Artikkel 3

Tarnija kohustused

1. Tarnija tagab järgmise: a) igal kuvaril on III lisas sätestatud vormis ja seal nõutavat teavet sisaldav trükitud märgis; ▼M1 b) V lisas sätestatud toote teabelehel olevate näitajate väärtused sisestatakse toodete andmebaasi avalikku osasse; ▼B c) edasimüüja erinõudmisel tehakse toote teabeleht kättesaadavaks trükitult; d) VI lisas sätestatud tehnilise dokumentatsiooni andmed sisestatakse toodete andmebaasi; e) iga kuvarimudeli visuaalsele reklaamile, sealhulgas internetis, lisatakse energiatõhususe klass ja energiatõhususe skaala, nagu see on märgisel kooskõlas VII ja VIII lisaga; f) iga kuvarimudeli tehnilises reklaammaterjalis, sealhulgas internetis, peab olema kirjas mudeli energiatõhususe klass ja energiatõhususe skaala, nagu see on märgisel kooskõlas VII lisaga; g) iga kuvarimudeli edasimüüjatele tehakse elektrooniliselt kättesaadavaks III lisa kohase vormi ja sisuga märgis; h) iga kuvarimudeli edasimüüjatele tehakse elektrooniliselt kättesaadavaks V lisa kohane elektrooniline toote teabeleht; i) lisaks punktile a märgis trükitakse või kinnitatakse pakendile.

2. Energiatõhususe klass põhineb energiatõhususindeksil, mis arvutatakse vastavalt II lisale.

Artikkel 4

Edasimüüja kohustused

Edasimüüja tagab järgmise:

a) igal kuvaril on müügikohas, sealhulgas messidel, vastavalt artikli 3 lõike 1 punktile a tarnija poolt esitatud märgis, mis on seadme esiküljel või riputatud seadme külge või paigutatud nii, et see on selgelt nähtav ja üheselt seostatav konkreetse mudeliga; juhul kui tarbijatele müümiseks väljapandud kuvar on sisselülitatud seisundis, võib trükitud märgist asendada artikli 3 lõike 1 punkti g kohane elektrooniline märgis, mis kuvatakse ekraanil;

b) juhul kui müügikohas müüdava kuvarimudeli puhul ei ole ühtegi kuvarit kastist välja võetud, peab olema nähtav kastile trükitud või kinnitatud märgis;

c) kaugmüügi ja internetimüügi puhul esitatakse märgis ja toote teabeleht VII ja VIII lisa kohaselt;

d) iga kuvarimudeli visuaalsele reklaamile, sealhulgas internetis, lisatakse energiatõhususe klass ja energiatõhususe skaala, nagu see on märgisel kooskõlas VII lisaga;

e) iga kuvarimudeli tehnilises reklaammaterjalis, sealhulgas internetis esitatud tehnilises reklaammaterjalis, milles kirjeldatakse tehnilisi näitajaid, peab olema kirjas vastava mudeli energiatõhususe klass ja energiatõhususe skaala, nagu see on märgisel kooskõlas VII lisaga.

Artikkel 5

Veebimajutusteenuse pakkuja kohustused

Kui direktiivi 2000/31/EÜ artiklis 14 osutatud veebimajutusteenuse pakkuja lubab oma veebisaidi kaudu müüa kuvareid, peab ta võimaldama näidata toote edasimüüja esitatud elektroonilist toote teabelehte ja elektroonilist toote märgist kuvamismehhanismi kaudu VIII lisa sätete kohaselt ning teatama edasimüüjale, et ta on kohustatud neid näitama.

Artikkel 6

Mõõtmismeetodid

Artiklite 3 ja 4 kohaselt esitamisele kuuluva teabe saamiseks tuleb kasutada usaldusväärseid, täpseid ja korratavaid mõõtmis- ja arvutusmeetodeid, mille puhul võetakse arvesse tänapäeva tasemele vastavaid tunnustatud mõõtmis- ja arvutusmeetodeid vastavalt IV lisas sätestatule.

Artikkel 7

Turujärelevalve eesmärgil tehtava kontrolli menetlus

Määruse (EL) 2017/1369 artikli 8 lõikes 3 osutatud turujärelevalvekontrollide tegemisel järgivad liikmesriigid IX lisas sätestatud kontrollimenetlust.

Artikkel 8

Läbivaatamine

Komisjon vaatab käesoleva määruse tehnika arengut arvestades läbi ja esitab läbivaatamise tulemused, sealhulgas vajaduse korral muudatusettepaneku eelnõu nõuandefoorumile hiljemalt 25. detsembril 2022.

Läbivaatamisel hinnatakse eelkõige järgmist:

a) kas on endiselt asjakohane säilitada SDRi ja HDRi jaoks eraldi energiakategooriad;

b) kontrollimisel lubatud kõrvalekaldeid, mis on sätestatud IX lisas;

c) kas kohaldamisalasse tuleks lisada muid kuvareid;

d) kui asjakohane on tasakaal suuremate ja väiksemate toodete suhtes kehtivate nõuete rangusastmete vahel;

e) kas on võimalik töötada välja sobivad teatamismeetodid energiatarbimise jaoks;

f) ringmajanduse aspektide käsitlemise võimalikkus.

Lisaks vaatab komisjon läbi märgise skaala, kui on täidetud määruse (EL) 2017/1369 artikli 11 nõuded.

Artikkel 9

Kehtetuks tunnistamine

Delegeeritud määrus (EL) nr 1062/2010 tunnistatakse kehtetuks 1. märtsist 2021.

Artikkel 10

Üleminekumeetmed

Alates 25. detsembrist 2019 kuni 28. veebruarini 2021 võib delegeeritud määruse (EL) nr 1062/2010 artikli 3 lõike 1 punkti b kohaselt nõutava tooteteabe teha tootega koos trükitud kujul esitamise asemel kättesaadavaks toodete andmebaasi kaudu. Sel juhul tagab tarnija, et edasimüüja erinõudmisel tehakse tootekirjeldus kättesaadavaks trükitult.

Artikkel 11

Jõustumine ja kohaldamine

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Seda kohaldatakse alates 1. märtsist 2021. Artikli 3 lõike 1 punkti a kohaldatakse alates 1. novembrist 2020.

Käesolev määrus on tervikuna siduv ja vahetult kohaldatav kõikides liikmesriikides.









I LISA

Lisades kasutatud mõisted

Kasutatakse järgmisi mõisteid:

1) „energiatõhususindeks“(EEI) – indeks, mis näitab kuvari suhtelist energiatõhusust, nagu on sätestatud II lisa punktis B.

2) „laiendatud heledusvahemik (high dynamic range, HDR)“ – meetod kuvari kujutise kontrastsuse suurendamiseks, kasutades videomaterjali loomise käigus genereeritud metaandmeid, mida kuvari juhtimissüsteemid tõlgendavad, et tekitada kontrastsus ja värvipalett, mida inimese silm tajub tõetruumana kui see, mis saavutatakse HDRiga mitte ühilduvate kuvaritega;

3) „kontrastsus“ – kujutise tippheleduse ja musta värvuse heleduse suhe;

4) „heledus“ – etteantud suunas kiirguva valguse tugevuse fotomeetriline väärtus pindalaühiku kohta, väljendatuna kandelates ruutmeetri kohta (cd/m2). Kuvari heleduse „subjektiivseks“ kajastamiseks kasutatakse tihti mõistet „paistvus“;

5) „heleduse automaatne reguleerimine“ – automaatne mehhanism, mis aktiveerimise korral reguleerib kuvari heledust kuvari esikülje valgustustiheduse funktsioonina;

6) „vaike-“ või „vaikimisi“ – mõiste on seotud konkreetse omaduse või seadega ja tähendab konkreetse omaduse väärtust, mis määratakse kindlaks tehases ja mis on kättesaadav, kui klient toodet esimest korda kasutab, või pärast tehaseseadete taastamise funktsiooni kasutamist, kui toode seda võimaldab;

7) „piksel (pildielement)“ – pildi kõige väiksema sellise elemendi pind, mida saab eristada selle naaberelementidest;

8) „sisselülitatud seisund“ või „aktiivseisund“ – seisund, mille korral on kuvar ühendatud toiteallikaga, aktiveeritud ja täidab üht või mitut kuvamisfunktsiooni;

9) „sundmenüü“ – erimenüü, mis ilmub kuvari esimesel käivitamisel või tehaseseadete taastamisel ja mis pakub tarnija poolt eelnevalt kindlaks määratud seadistusvõimalusi;

10) „tavaseadistus“ – kuvari seade, mida tarnija soovitab lõppkasutajal valida esialgse seadistamise menüüst, või tehaseseade, mis on kuvaril toote ettenähtud kasutuseks. See peab tagama lõppkasutajale optimaalse kvaliteedi ettenähtud ümbritseva keskkonna ja ettenähtud kasutusotstarbe korral. Tavaseadistus on seadistus, millega mõõdetakse väljalülitatud seisundi, ooteseisundi, võrguühendusega ooteseisundi ja sisselülitatud seisundi näitajad;

11) „heledaim sisselülitatud seisundi seadistus“ – kuvari tarnija poolt eelseadistatud seadistus, mis võimaldab näidata aktsepteeritavat suurima mõõdetud heledusega pilti;

12) „poeseadistus“ – kuvari seadistus, mis on ette nähtud kasutamiseks spetsiaalselt selleks, et esitleda kuvareid näiteks tugeva valgustusega tingimustes (jaekaupluses), ilma et kuvar lülituks automaatselt välja, kui ei ole tuvastatud kasutaja tegevust ega kohalolekut;

13) „liikumisandur“ või „viipetuvastusandur“ või „kasutaja kohaloleku andur“ – andur, mis jälgib liikumist seadet ümbritsevas alas ja reageerib sellele ning mille signaal võib viia kuvari sisselülitatud seisundisse. Liikumise puudumist kindlaks määratud aja jooksul saab kasutada ooteseisundisse või võrguühendusega ooteseisundisse lülitumiseks;

14) „väljalülitatud seisund“ – seisund, milles on kuvar ühendatud avalikku elektrivõrku ja ei täida ühtegi funktsiooni; väljalülitatud seisundiks loetakse ka järgmist: 1) seisundid, milles kuvatakse üksnes märguanne väljalülitatud seisundi kohta; 2) seisund, milles vastavalt Euroopa Parlamendi ja nõukogu direktiivile 2014/30/EL ( 8 ) täidetakse ainult elektromagnetilise ühilduvuse tagamiseks vajalikke funktsioone;

15) „ooteseisund“ – seisund, milles kuvar on ühendatud avalikku võrku või alalisvoolu toiteallikaga, sõltub oma töös sellest toitest ja võimaldab kasutada üksnes järgmisi funktsioone, mis võivad toimida määramata aja jooksul: — taasaktiveerimisfunktsioon üksinda või taasaktiveerimisfunktsioon koos ainult märguandega taasaktiveerimisfunktsiooni aktiveerimise kohta ja/või — teabe või oleku kuvamine;

16) „taasaktiveerimisfunktsioon“ – funktsioon, mis tagab kauglüliti, kaugjuhtimispuldi, sisemise anduri, taimeri või, kui tegemist on võrguühendusega kuvariga, mis on võrguühendusega ooteseisundis, võrgu kaudu lülitumise ooteseisundist või võrguühendusega ooteseisundist muusse seisundisse (välja arvatud väljalülitatud seisundisse) ja võimaldab täita lisafunktsioone;

17) „kuvamismehhanism“ – mis tahes ekraan, sh puutetundlik ekraan, või muu visualiseerimistehnoloogia, mida kasutatakse internetisisu kuvamiseks kasutajatele;

18) „pesaaken“ – aken, mille kaudu kujutis või andmekogum muutub kättesaadavaks muul kujutisel või andmekogumil tehtava hiireklõpsuga, hiirega üleliikumisega või puuteekraanil kujutise venitamisega;

19) „puutetundlik ekraan“ – puudutusele reageeriv ekraan, nt tahvelarvuti, klaviatuurita tahvelarvuti või nutitelefoni ekraan;

20) „tekstialternatiiv“ – tekst, mis on esitatud graafilise kujutise asemel ja mis võimaldab esitada teavet mittegraafilisel kujul juhul, kui kuvaseadmed ei suuda graafilist kujutist edastada, või juurdepääsetavusabina, nt kõnesünteesirakenduste sisendina.

21) „väline toiteallikas“ – seade, mis on määratletud komisjoni määruses (EL) 2019/1782 ( 9 );

22) „standardne välistoiteallikas“ – välistoiteallikas, mis on ette nähtud toite andmiseks mitmesugustele seadmetele ja mis vastab Rahvusvahelise Standardiorganisatsiooni väljastatud standardile;

23) „ruutkood“ – maatrikskood toote mudeli energiamärgisel; sellega on seotud asjaomase mudeli avalikult kättesaadav teave toodete andmebaasis;

24) „võrk“ – kindla ülesehitusega ja organisatsioonilistele põhimõtetele vastav andmevahetustaristu, mis koosneb teatava paigutusega füüsilistest osadest ja füüsilistest ühendustest, mille kohta on sätestatud sideprotseduurid ja -eeskirjad (sideprotokollid);

25) „võrguliides“ (või „võrguport“) – traadiga või traadita füüsiline liides, mis võimaldab võrguühendust ning mille kaudu saab kuvari funktsioone kaugjuhtimiskäsklusega aktiveerida ja andmeid vastu võtta või saata. Selliste sisendandmete nagu video- ja audiosignaalide jaoks ettenähtud liideseid, mille puhul signaal ei pärine võrgust ja võrguaadressi ei kasutata, ei käsitata võrguliidesena;

26) „võrguühenduse valmisolek“ – kuvari võime aktiveerida funktsioone, kui võrguliidese kaudu on kindlaks tehtud kaugjuhtimiskäsklus;

27) „võrguühendusega kuvar“ – kuvar, mis saab ennast ühendada võrku, kasutades üht selle võrguliidestest, kui see on aktiveeritud;

28) „võrguühendusega ooteseisund“ – seisund, milles seade on valmis hakkama taas ülesannet täitma võrguliidese kaudu saabunud kaugjuhtimiskäskluse peale;

▼M1

29) „esitatud väärtused“– väärtused, mille tarnija esitab määruse (EL) 2017/1369 artikli 3 lõike 3 ning kõnealuse määruse artikli 3 lõike 1 punkti d ja selle määruse VI lisa kohaselt esitatud, arvutatud või mõõdetud tehniliste näitajate kohta, et liikmesriigi ametiasutused saaksid kontrollida nende vastavust;

30) „garantii“ – jaemüüja või tarnija järgmine kohustus tarbija ees: a) hüvitada makstud hind või b) asendada või parandada kuvarid või neid käidelda mis tahes viisil, kui need ei vasta garantiiavalduses või asjakohases reklaamis esitatud kirjeldusele.

▼B









II LISA

A. Energiatõhususe klassid

Kuvari energiatõhususe klass määratakse märgistamiseks kindlaks tabeli 1 kohase energiatõhususindeksi (EEIlabel ) alusel. EEIlabel määratakse vastavalt käesoleva lisa B osale.







Tabel 1 Kuvarite energiatõhususe klassid Energiatõhususe klass Energiatõhususindeks (EEIlabel ) A EEIlabel < 0,30 B 0,30 ≤ EEIlabel < 0,40 C 0,40 ≤ EEIlabel < 0,50 D 0,50 ≤ EEIlabel < 0,60 E 0,60 ≤ EEIlabel < 0,75 F 0,75 ≤ EEIlabel < 0,90 G 0,90 ≤ EEIlabel

B. Energiatõhususindeks (EEIlabel )

Kuvari energiatõhususindeks (EEIlabel ) arvutatakse järgmise valemiga:

▼B

kus:

A on ekraani pindala ruutdetsimeetrites (dm2);

Pmeasured on sisselülitatud seisundis tavaseadistuses tabeli 2 kohaselt mõõdetud energiatarbimine vattides;

corrl on tabeli 3 kohane parandustegur.







Tabel 2 Pmeasured mõõtmine Heledusvahemik Pmeasured Standardne heledusvahemik (SDR): PmeasuredSDR Sisselülitatud seisundi energiatarbimine vattides (W), mis on mõõdetud standardse dünaamilise ringhäälingusignaali liikuva pildi katseseeria kuvamisel. Kui vastavalt käesoleva lisa C osale kohaldatakse parandeid, tuleb need Pmeasured väärtusest lahutada. Laiendatud heledusvahemik (HDR) PmeasuredHDR Sisselülitatud seisundi energiatarbimine vattides (W), mis on mõõdetud samuti nagu PmeasuredSDR puhul, kuid nii, et standardse HDR katsetsükli kuvamisel on HDR metaandmete kaudu sisse lülitatud. Kui vastavalt käesoleva lisa C osale kohaldatakse parandeid, tuleb need Pmeasured . väärtusest lahutada.







Tabel 3 corrl väärtused Kuvari liik corrl väärtused Televiisor 0,0 Arvutikuvar 0,0 Infoekraan 0,00062 *(lum-500)*A kus „lum“ on kuvari heledaima sisselülitatud seisundi valge tippheledus (cd/m2) ja A on ekraani pindala (dm2)

▼M1

Energiatõhususe indeksi arvutamiseks kasutatakse sisselülitatud seisundi võimsuse (Pmeasured ) ja vaatlusala pindala (A) kohta esitatud väärtusi, nagu on loetletud VI lisa tabelis 5.

▼B

C. Lubatud hälbed ja parandid energiatõhususindeksi (EEIlabel ) arvutamisel

Heleduse automaatse reguleerimisega kuvari puhul võib vähendada näitajat Pmeasured 10 %, kui kuvar vastab kõigile järgmistele nõuetele:

a) heleduse automaatne reguleerimine on kuvari tavaseadistuses aktiveeritud ja säilib mis tahes muus standardse heledusvahemiku seadistuses, mida saab lõppkasutaja kasutada;

b) Pmeasured mõõdetakse tavaseadistuses nii, et heleduse automaatne reguleerimine on välja lülitatud või kui heleduse automaatset reguleerimist ei saa välja lülitada, siis olukorras, kus heleduse automaatse reguleerimise anduri juures mõõdetud valgustustihedus on 100 luksi;

c) vajaduse korral peab Pmeasured olema juhul, kui heleduse automaatne reguleerimine on blokeeritud, võrdne aktiveeritud heleduse automaatse reguleerimise korral mõõdetud sisselülitatud seisundi võimsusega või sellest suurem, olukorras, kus heleduse automaatse reguleerimise anduri juures mõõdetud valgustustihedus on 100 luksi;

d) kui heleduse automaatne reguleerimine on sisse lülitatud, peab sisselülitatud seisundis mõõdetud energiatarbimine vähenema 20 % või rohkem, kui heleduse automaatse reguleerimise anduri juures mõõdetud valgustustihedus väheneb 100 luksilt 12 luksile;

e) kuvari ekraani heleduse automaatne reguleerimine vastab kõigile järgmistele omadustele, kui heleduse automaatse reguleerimise anduri juures mõõdetud valgustustihedus muutub: — mõõdetud ekraani heledus 60 luksi puhul on 65 % kuni 95 % ekraani heledusest 100 luksi puhul; — ekraani mõõdetud heledus 35 luksi puhul on 50 % kuni 80 % ekraani heledusest 100 luksi puhul; — mõõdetud ekraani heledus 12 luksi puhul on 35 % kuni 70 % ekraani heledusest 100 luksi puhul.









III LISA

Kuvari märgis

1. MÄRGIS

Kuvari märgisel esitatakse järgmine teave:

I. ruutkood;

II. tarnija nimi või kaubamärk;

III. tarnija mudelitähis;

IV. energiatõhususe skaala A–G;

V. energiatõhususe klass, mis on määratud II lisa B osa kohaselt, kasutades näitajat PmeasuredSDR ;

VI. sisselülitatud seisundi energiatarbimine (kWh 1 000 tunni kohta) SDR-režiimis signaali esitamisel, ümardatud täisarvuni;

VII. energiaklass, mis on määratud II lisa B osa kohaselt, kasutades näitajat PmeasuredHDR ;

VIII. sisselülitatud seisundi energiatarbimine (kWh 1 000 tunni kohta) HDR-režiimis signaali esitamisel, ümardatud täisarvuni;

IX. ekraani nähtava osa diagonaal sentimeetrites ja tollides ning eraldusteravus horisontaalselt ja vertikaalselt pikslites;

X. käesoleva määruse number, mis on „2019/2013“.

2. MÄRGISE KUJUNDUS

Selgitus:

a) märgise laius on vähemalt 96 mm ja kõrgus 192 mm. Kui märgis trükitakse suuremas formaadis, peab selle mõõtude suhe jääma samaks kui eespool esitatud kirjelduses. Kuvarite puhul, mille ekraani nähtava osa diagonaal on väiksem kui 127 cm (50 tolli), võib märgise suurus olla vähendatud, kuid see ei tohi olla väiksem kui 60 % normaalsuurusest. Märgisel kujutatu suurus peab olema võrdeline eespool esitatud mõõtudega ja ruutkood loetav üldkättesaadava seadme, näiteks nutitelefoni ruutkoodilugeja abil;

b) märgise taust on 100 % valget;

c) kasutatakse kirjatüüpe Verdana ja Calibri;

d) märgisel kujutatud elementide mõõdud ja kujundus peavad vastama märgise kirjeldusele;

e) neljavärvitükk (CMYK: tsüaansinine, magentapunane, kollane ja must) vastavalt järgmisele näidisele: 0,70,100,0: 0 % tsüaansinist, 70 % magentapunast, 100 % kollast, 0 % musta;

f) Märgis peab vastama kõikidele järgmistele tingimustele (numbrid viitavad eespool olevale joonisele): ELi logo värvid: — taust: 100,80,0,0; — tähed: 0,0,100,0; energialogo värv: 100,80,0,0; ruutkoodi värv on 100 % musta; tarnija nimi on kirjatüübis Verdana 9 p, paksus kirjas, 100 % musta; mudelitähis on kirjatüübis Verdana 9 p, tavalises kirjas, 100 % musta; skaala A–G on järgmine: — energiatõhususe skaala tähed on kirjatüübis Calibri 19 p, paksus kirjas, 100 % valget; tähed on teljel keskel, noolte vasakust servast 4,5 mm kaugusel; — skaala A–G noolte värvid on järgmised: — A-klass: 100,0,100,0; — B-klass: 70,0,100,0; — C-klass: 30,0,100,0; — D-klass: 0,0,100,0; — E-klass: 0,30,100,0; — F-klass: 0,70,100,0; — G-klass: 0,100,100,0; eraldusjoonte suurus on 0,5 p ja värv on 100 % musta; energiatõhususe klassi täht on kirjatüübis Calibri 33 p, paksus kirjas, 100 % valget. Energiatõhususe skaala noole ja energiatõhususe klassi noole otsad on ühel joonel. Energiatõhususe klassi noolel olev täht on noole nelinurkse osa keskel ja selle värv on 100 % musta; energiatarbimine SDR-režiimis näidatakse kirjatüübis Verdana 28 p, paksus kirjas; ühik „kWh/1 000 h“ on kirjatüübis Verdana 16 p, tavalises kirjas. Tekst peab asuma keskel ja olema 100 % musta; HDRi ja ekraani piktogrammid peavad olema 100 % musta ja esitatud nii, nagu on näidatud märgise kujunduses; tekstid (numbrid ja ühikud) on 100 % musta värvi ja järgmised: — HDRi piktogrammi kohale keskele paigutatakse energiatõhususe skaala tähed (A–G), asjakohase energiatõhususe klassi täht märgitakse kirjatüübis Verdana 16 p, paksus kirjas, ülejäänud tähed kirjutatakse kirjatüübis Verdana 10 p, tavalises kirjas; HDRi piktogrammi alla keskele kirjutatakse energiatarbimine HDRi-režiimis, kirjatüübis Verdana, paksus kirjas, 16 p, ning ühik „kWh/1 000 h“ tavalises kirjas, kirjatüübis Verdana, 10 p; — ekraani piktogrammi tekstid kirjutatakse kirjatüübis Verdana, tavalises kirjas, 9 p, ja paigutatakse nii, nagu on näidatud märgise kujunduses; ▼M1 Kui kuvar ei toeta HDRi, ei kuvata HDRi piktogrammi ega energiatõhususe klasside tähti. Ekraani piktogramm, mis näitab ekraani suurust ja eraldusteravust, peab paiknema vertikaalselt energiatarbimise näidu all oleva ala keskel. ▼B määruse number on kirjatüübis Verdana 6 p, tavalises kirjas, värv on 100 % musta.









IV LISA

Mõõtmismeetodid ja arvutused

Käesoleva määruse nõuetele vastavuse tagamiseks ja kontrollimiseks tehakse mõõtmised ja arvutused vastavalt harmoneeritud standarditele, mille viitenumbrid on avaldatud Euroopa Liidu Teatajas, või muude usaldusväärsete, täpsete ja korratavate üldtunnustatud tipptasemel meetoditega. Need on kooskõlas käesoleva lisa sätetega.

▼M1

Olemasolevate asjakohaste standardite puudumisel ja kuni asjakohaste harmoneeritud standardite viidete avaldamiseni Euroopa Liidu Teatajas kasutatakse komisjoni määruse (EL) 2019/2021 (millega kehtestatakse kuvarite ökodisaini nõuded) IIIa lisas sätestatud ülemineku katsemeetodeid või muid usaldusväärseid, täpseid ja korratavaid meetodeid, mille puhul võetakse arvesse üldtunnustatud tehnika taset.

▼B

Mõõtmistes ja arvutustes tuleb järgida käesolevas lisas esitatud tehnilisi mõisteid, tingimusi, valemeid ja näitajaid. Kuvareid, mis töötavad nii 2D- kui ka 3D-režiimis, katsetatakse 2D-režiimis töötamise ajal.

Kuvarit, mis on jaotatud kaheks või enamaks füüsiliselt eraldiseisvaks üksuseks, kuid mis lastakse turule ühes pakendis, loetakse käesoleva lisa nõuetele vastavuse kontrollimisel üheks kuvariks. Kui mitu kuvarit, mida saab turule lasta eraldi, moodustavad ühe süsteemi, loetakse neid individuaalseid kuvareid üheks kuvariks.

1. SISSELÜLITATUD SEISUNDI ENERGIATARBIMISE MÕÕTMINE

Sisselülitatud seisundi energiatarbimise mõõtmisel peavad olema täidetud kõik järgmised üldtingimused.

a) kuvari energiatarbimist mõõdetakse tavaseadistuses;

b) mõõtmised tehakse ümbritseva õhu temperatuuril 23 °C +/– 5 °C;

c) mõõtmisel kasutatakse kuvarite jaoks tüüpilise televisioonilevi dünaamilise videosignaali katsetsüklit ning standardset heledusvahemikku (SDR). HDR-režiimis mõõtmisel peab kuvar reageerima katsetsüklis automaatselt ja õigesti HDRi metaandmetele. Mõõdetakse 10 järjestikuse minuti keskmist energiatarbimist;

d) mõõtmised tehakse pärast seda, kui kuvar on olnud vähemalt ühe tunni väljalülitatud seisundis või kui väljalülitatud seisundit ei ole, siis ooteseisundis, ja seejärel kohe vähemalt ühe tunni sisselülitatud seisundis, ning need viiakse lõpule enne, kui kuvar on olnud sisselülitatud seisundis kolm tundi. Vastavat videosignaali kuvatakse kogu sisselülitatud seisundis olemise jooksul. Neid kestusi võib lühendada selliste kuvarite puhul, mis teadaolevalt saavutavad stabiilse seisundi ühe tunni jooksul, kui on võimalik näidata, et nii saadud mõõtmistulemused erinevad mitte rohkem kui 2 % tulemustest, mis oleks saadud siin kirjeldatud kestusi kasutades;

e) heleduse automaatse reguleerimise funktsiooni olemasolu korral tehakse mõõtmised nii et see on välja lülitatud. Kui heleduse automaatse reguleerimise funktsiooni ei ole võimalik välja lülitada, tehakse mõõtmised nii, et heleduse automaatse reguleerimise anduri juures mõõdetud valgustustihedus on 100 luksi.

2. VALGE TIPPHELEDUSE MÕÕTMINE

Valge tippheleduse mõõtmisel:

a) tuleb kasutada heledusmõõturit, millega tehakse kindlaks selline ekraani osa, kus on täiesti (100 %) valge kujutis, mis moodustab osa täisekraani häälestustabelist, mis ei ületa kujutise keskmise heleduse väärtust (APL), mille puhul tekib võimsuse piiramine või muu iseärasus;

b) ei tohi tavaseisundist heledaimasse seisundisse lülitumisel muuta heledusmõõturi mõõtepunkti kuvaril.

▼M1

Standardse heledusvahemiku, laiendatud heledusvahemiku, heleduse automaatse reguleerimise ekraani heleduse, suhtelise valge tippheleduse ja muu heleduse mõõtmised tehakse vastavalt komisjoni määruse (EL) 2019/2021 III lisa tabelile 3a.

▼B









V LISA

Toote teabeleht

Vastavalt artikli 3 lõike 1 punktile b esitab tarnija toodete andmebaasi teabe, nagu on sätestatud tabelis 4.

Toote kasutusjuhendis või muudes tootele lisatud dokumentides peab olema selgelt esitatud link asjaomasele mudelile andmebaasis inimesele loetavas vormis URLina (Uniform Resource Locator, URL), ruutkoodina või toote registreerimisnumbrina.







Tabel 4 Toote teabelehe teave, korraldus ja vorm ▼M1 ▼B Näitaja Näitaja väärtus ja täpsus Mõõtühik Märkused 1. Tarnija nimi või kaubamärk (2) (3). TEKST Tarnija aadress (2) (3) (4). Vastavalt tarnija registreerimise teabele toote andmebaasis. 2. Mudelitähis (2) TEKST 3. Energiaklass standardse heledusvahemiku (SDR) puhul [A/B/C/D/E/F/G] 4. Sisselülitatud seisundi energiatarbimine standardses heledusvahemikus (SDR) X,X W Alla 100 W puhul ümardatud ühe kümnendkohani, alates 100 W ümardatud täisarvuni. 5. Energiatõhususe klass (HDR) [A/B/C/D/E/F/G] või puudub Kui toodete andmebaas tekitab selle lahtri lõpliku sisu automaatselt, ei pea tarnija neid andmeid sisestama. Väärtus „puudub“, kui HDRi ei kasutata 6. Sisselülitatud seisundi energiatarbimine laiendatud heledusvahemiku (HDR) puhul (kui seda kasutatakse) X,X W Alla 100 W väärtuse puhul ümardatud ühe kümnendkohani, alates 100 W väärtuse ümardatud täisarvuni (väärtuse „puudub“ puhul väärtus 0 (null)). 7. Energiatarbimine väljalülitatud seisundis (kui on asjakohane) X,X W 8. Energiatarbimine ooteseisundis (kui on asjakohane) X,X W 9. Energiatarbimine võrguühendusega ooteseisundis (kui on asjakohane) X,X W 10. Kuvari liik [televiisor/arvutikuvar/infoekraan/muu] Valida üks 11. Suuruste suhe X : Y täisarv Nt 16:9, 21:9 jne. 12. Ekraani eraldusteravus X × Y pikslid Horisontaalne ja vertikaalne eraldusteravus pikslites 13. Ekraani diagonaal X,X cm Ümardatud ühe kümnendkohani. 14. Ekraani diagonaal X tollid Soovi korral, tollides, ümardatud täisarvuni. 15. Ekraani nähtava osa pindala X,X dm2 Ümardatud ühe kümnendkohani 16. Kasutatud ekraanitehnoloogia TEKST Nt LCD/LED LCD/QLED LCD/OLED/MicroLED/QDLED/SED/FED/EPD jne. 17. Heleduse automaatne reguleerimine (Automatic Brightness Control, ABC) [JAH/EI] Peab olema vaikimisi aktiveeritud (kui JAH) 18. Häältuvastuse andur [JAH/EI] 19. Liikumisandur [JAH/EI] Peab olema vaikimisi aktiveeritud (kui JAH) 20. Kujutise värskendussagedus (vaikimisi) X Hz 21. Tarkvara ja püsivara uuenduste minimaalne tagatud kättesaadavus (alates turule laskmise lõpetamise kuupäevast (2) (3) X Aastad Nagu on sätestatud komisjoni määruse (EL) 2019/2021 II lisa E osa punktis 1 (1) 22. Varuosade minimaalne tagatud kättesaadavus (alates turule laskmise lõpetamise kuupäevast (2) (3) X Aastad Nagu on sätestatud komisjoni määruse (EL) 2019/2021 II lisa E osa punktis 1 23. Minimaalne tagatud tootetugi (2) (3) X Aastad Nagu on sätestatud komisjoni määruse (EL) 2019/2021 II lisa E osa punktis 1 Tarnija pakutava üldgarantii minimaalne kestus (2) (3) X Aastad 24. Toiteallika liik Sisemine/väline/standardne väline Valida üks 25. Välistoiteallikas (mittestandardne ja lisatud tootekasti) i TEKST Kirjeldus ii Sisendpinge X V iii Väljundpinge X,X V 26. Standardne välistoiteallikas (või sobiv toiteallikas, kui seda pole lisatud tootekasti) i Toetatud standardi nimi või nende nimekiri TEKST ii Nõutav väljundpinge X,X V iii Nõutav voolutugevus (minimaalne) X,X A iv Nõutav voolusagedus XX Hz ( 1 ) Komisjoni 1. oktoobri 2019. aasta määrus (EL) 2019/2021, millega kehtestatakse kuvarite ökodisaini nõuded vastavalt Euroopa Parlamendi ja nõukogu direktiivile 2009/125/EÜ, muudetakse komisjoni määrust (EÜ) nr 1275/2008 ning tunnistatakse kehtetuks komisjoni määrus (EÜ) nr 642/2009 (vt käesolev Euroopa Liidu Teataja, lk 241). ( 2 ) Seda elementi ei käsitata asjakohasena määruse (EL) 2017/1369 artikli 2 lõike 6 kohaldamisel. ( 3 ) Selle elemendi muudatusi ei käsitata asjakohastena määruse (EL) 2017/1369 artikli 4 lõike 4 kohaldamisel. ( 4 ) Tarnija ei sisesta mudelite jaoks kõnelauseid andmeid, kui andmebaas lisab need automaatselt. ▼B









VI LISA

Tehniline dokumentatsioon

Artikli 3 lõike 1 punktis d osutatud tehniline dokumentatsioon peab sisaldama järgmist:

▼M1

1) mudeli üldkirjeldus, mis võimaldab seda üheselt ja hõlpsalt identifitseerida;

2) viited kohaldatud harmoneeritud standarditele või muudele kasutatud mõõtestandarditele;

3) konkreetsed ettevaatusmeetmed, mida tuleb võtta mudeli kokkupanemisel, paigaldamisel, hooldamisel või katsetamisel;

4) tabelis 5 esitatud tehniliste näitajate väärtused; neid väärtusi käsitatakse IX lisas sätestatud kontrollimise puhul esitatud väärtustena;

5) IV lisa kohaselt tehtud arvutused ja arvutuste tulemused;



Tabel 5 Mudeli tehnilised näitajad ja esitatud väärtused Näitaja Näitaja väärtus ja täpsus Mõõtühik Esitatud väärtus Üldandmed 1 Tarnija nimi või kaubamärk TEKST 2 Mudelitähis TEKST 3 Energiaklass standardse heledusvahemiku (SDR) puhul [A/B/C/D/E/F/G] A–G 4 Sisselülitatud seisundi energiatarbimine standardses heledusvahemikus (SDR) XXX,X W 5 Energiaklass laiendatud heledusvahemiku (HDR) puhul (kui seda kasutatakse) [A/B/C/D/E/F/G] või puudub A–G 6 Sisselülitatud seisundi energiatarbimine laiendatud heledusvahemiku (HDR) puhul XXX,X W 7 Energiatarbimine väljalülitatud seisundis X,X W 8 Energiatarbimine ooteseisundis X,X W 9 Energiatarbimine võrguühendusega ooteseisundis X,X W 10 Kuvari liik [televiisor/arvutikuvar/infoekraan/muu] TEKST 11 Suuruste suhe XX : XX 12 Eraldusteravus (pikslites) X × X 13 Ekraani diagonaal XXX,X cm 14 Ekraani diagonaal XX tollid 15 Ekraani nähtava osa pindala XXX,X dm2 16 Kasutatud ekraanitehnoloogia TEKST 17 Heleduse automaatne reguleerimine (Automatic Brightness Control, ABC) [JAH/EI] 18 Häältuvastuse andur [JAH/EI] 19 Liikumisandur [JAH/EI] 20 Kujutise värskendussagedus (tavaseadistus) XXX Hz 21 Tarkvara ja püsivara uuenduste minimaalne tagatud kättesaadavus (alates turule laskmise lõpetamise kuupäevast (nagu on sätestatud komisjoni määruse (EL) 2019/2021 II lisa E osa punktis 1): XX Aastad 22 Varuosade minimaalne tagatud kättesaadavus (alates turule laskmise lõpetamise kuupäevast, nagu on sätestatud komisjoni määruse (EL) 2019/2021 II lisa E osa punktis 1): XX Aastad 23 Minimaalne tagatud tootetugi (alates turule laskmise lõpetamise kuupäevast, nagu on sätestatud komisjoni määruse (EL) 2019/2021 II lisa E osa punktis 1): XX Aastad Tarnija pakutava üldgarantii minimaalne kestus XX Aastad Sisselülitatud seisund 24 Valge tippheledus heledaima sisselülitatud seisundi seadistuse puhul XXXX cd/m2 25 Valge tippheledus tavaseadistuse puhul XXXX cd/m2 26 Suhteline valge tippheledus (arvutuskäik: väärtus „Tavaseadistuse valge tippheledus“ jagatakse väärtusega „Valge tippheledus heledaima sisselülitatud seisundi seadistuse puhul“ ja tulemus korrutatakse 100ga) XX,X % Automaatne säästuseisund (APD) 27 Ajavahemik sisselülitatud seisundis enne seda, kui kuvar lülitub automaatselt ooteseisundisse, väljalülitatud seisundisse või muusse seisundisse, mis ei ületa väljalülitatud seisundi või ooteseisundi suhtes kohaldatavaid energiatarbimise nõudeid. XX:XX mm:ss 28 Televiisorite puhul: ajavahemik pärast kasutaja viimast tegevust, enne kui televiisor lülitub automaatselt oote- või väljalülitatud seisundisse või muusse seisundisse, mille puhul ei ületata väljalülitatud seisundi või ooteseisundi suhtes kohaldatavaid võimsustarbenõudeid; XX:XX mm:ss 29 Liikumisanduriga televiisorite puhul: ajavahemik, mil liikumist ei tuvastata, enne kui televiisor lülitub automaatselt oote- või väljalülitatud seisundisse või muusse seisundisse, mille puhul ei ületata väljalülitatud seisundi või ooteseisundi suhtes kohaldatavaid elektritarbimise nõudeid; XX:XX mm:ss 30 Muude kuvarite kui televiisorite ja ringhäälingukuvarite puhul: ajavahemik, mil sisendit ei tuvastata, enne kui kuvar lülitub automaatselt oote- või väljalülitatud seisundisse või muusse seisundisse, mille puhul ei ületata väljalülitatud seisundi või ooteseisundi suhtes kohaldatavaid võimsustarbenõudeid. XX:XX mm:ss Heleduse automaatne reguleerimine (ABC) Kui on olemas ja vaikimisi aktiveeritud 31 Heleduse automaatsest reguleerimisest tulenev energiatarbimise vähenemine protsentides, kui heleduse automaatse reguleerimise anduri juures mõõdetud valgustustihedus väheneb 100 luksilt 12 luksile. XX,X % 32 Sisselülitatud seisundi võimsus heleduse automaatse reguleerimise anduri juures 100-luksisel valgustustihedusel XXX,X W 33 Sisselülitatud seisundi võimsus heleduse automaatse reguleerimise anduri juures 12-luksisel valgustustihedusel XXX,X W 34 Ekraani heledus heleduse automaatse reguleerimise anduri juures 100-luksisel valgustustihedusel (1) XXX cd/m2 35 Ekraani heledus heleduse automaatse reguleerimise anduri juures 60-luksisel valgustustihedusel (1) XXX cd/m2 36 Ekraani heledus heleduse automaatse reguleerimise anduri juures 35-luksisel valgustustihedusel (1) XXX cd/m2 37 Ekraani heledus heleduse automaatse reguleerimise anduri juures 12-luksisel valgustustihedusel (1) XXX cd/m2 Toiteallikas 38 Toiteallika liik Sisemine/väline 39 Viide standarditele (kui on asjakohane) TEKST 40 Sisendpinge XXX,X V 41 Väljundpinge XXX,X V 42 Sisendvool (max) XXX,X A 43 Väljundvool (min) XXX,X A ( 1 ) Heleduse automaatse reguleerimisega seotud näitajate väärtused on indikatiivsed ja kontrollimine toimub kooskõlas kohaldatavate heleduse automaatse reguleerimisega seotud nõuetega

6) katsetingimused, kui neid ei ole punktis 2 piisavalt kirjeldatud;

7) samaväärsed mudelid (kui need on olemas), sh mudelitähised. Need elemendid moodustavad ka tehnilise dokumentatsiooni kohustuslikud konkreetsed osad, mille tarnija sisestab andmebaasi vastavalt määruse (EL) 2017/1369 artikli 12 punktile 5.

▼B

►M1 ◄ 9) Täiendavad teabenõuded: a) sisendterminal katsetamiseks kasutatavate audio- ja video-katsesignaalide jaoks; b) elektriliseks katsetamiseks kasutatud instrumente, seadistust ja vooluringe käsitlev teave ja dokumentatsioon; c) punktis b nimetamata või kindlaks määramata katsetingimused; d) sisselülitatud seisundi kohta: i) tüüpilise televisioonilevi dünaamilise videosignaali näitajad; HDR-režiimi televisioonilevi dünaamilise videosignaali puhul peab kuvar signaali HDR-metaandmete põhjal automaatselt HDR-režiimile lülituma; ii) stabiilse energiatarbimise taseme saavutamiseks vajalike etappide järjestus ning iii) valge tippheleduse mõõtmiseks kasutatavad pildiseaded ja videosignaali häälestustabel; e) ooteseisundi ja väljalülitatud seisundi kohta: i) kasutatud mõõtmismeetod; ii) seisundi valimise või programmeerimise kirjeldus, sh kõik täiustatud taasaktiveerimisfunktsioonid, ning iii) sündmuste jada, mille kaudu kuvar jõuab olukorda, kus ta vahetab automaatselt seisundit; f) kuvarite kohta, millel on spetsiaalne arvutisignaali liides: i) kinnitus selle kohta, et kuvar eelistab arvutikuvarite toitehalduse protokolle, mis on esitatud komisjoni määruse (EL) nr 617/2013 ( 10 ) II lisa punktis 6.2.3. Iga kõrvalekalle protokollidest tuleks registreerida; g) ainult võrguühendusega kuvarite kohta: i) võrguliideste arv ja liik ning muude kui traadita võrguliideste puhul nende asukoht kuvaril; ii) teave selle kohta, kas kuvar on HiNA-funktsiooniga kuvar; kui teavet ei ole antud, ei loeta kuvarit HiNA-kuvariks ega HiNA-funktsiooniga kuvariks, ning iii) teave selle kohta, kas võrguühendusega kuvar võimaldab toitehaldusfunktsiooni abil ja/või lõppkasutajal lülitada kuvari võrguühendusega ooteseisundisse, ooteseisundisse, väljalülitatud seisundisse või muusse seisundisse, mis ei ületa väljalülitatud seisundi ja/või ooteseisundi suhtes kohaldatavaid energiatarbimise nõudeid, sh täiustatud taasaktiveerimisfunktsiooni võimsuse lubatud hälvet, kui see on kohaldatav; h) iga liiki võrguliidese kohta: i) selle aja vaikeväärtus (mm.ss), mille möödudes toitehaldusfunktsioon lülitab kuvari võrguühendusega ooteseisundisse, ning ii) teave selle kohta, mil viisil kuvar taasaktiveeritakse;

►M1 ◄ 10) kui konkreetse kuvarimudeli tehnilises dokumentatsioonis sisalduv teave on saadud a) mudeli põhjal, millel on esitamisele kuuluva tehnilise teabe seisukohast olulised samad tehnilised omadused, kuid mille on tootnud muu tootja, või b) kas tehakse arvutus kavandi järgi või ekstrapoleerimise teel selle või muu tarnija teise mudeli põhjal või määratakse mõlemal viisil, sisaldab tehniline dokumentatsioon vajaduse korral sellise arvutuse üksikasju, tootja tehtud hindamist arvutuse täpsuse kontrollimiseks ja vajaduse korral ka kinnitust eri tootjate mudelite samasuse kohta, ning

►M1 ◄ 11) selle isiku kontaktandmed, kellel on õigus tarnija nimel alla kirjutada, tehakse juhul, kui need ei sisaldu andmebaasi üles laaditud tehnilises teabes, taotluse korral kättesaadavaks turujärelevalveasutustele või komisjonile, et nad saaksid täita käesolevast määrusest tulenevaid ülesandeid.









VII LISA

Teave, mis tuleb esitada visuaalsetes reklaamides, tehnilistes reklaammaterjalides ning kaugmüügi ja telefonimüügi puhul (välja arvatud kaugmüük interneti teel)

1. Et tagada vastavus artikli 3 lõike 1 punktis e ja artikli 4 punktis d sätestatud nõuetele, tuleb visuaalses reklaamis näidata märgisel energiatõhususe klass ja kasutatav energiatõhususe skaala vastavalt käesoleva lisa punktile 4.

2. Et tagada vastavus artikli 3 lõike 1 punktis f ja artikli 4 punktis e sätestatud nõuetele, tuleb tehnilistes reklaammaterjalides näidata märgisel energiatõhususe klass ja kasutatav energiatõhususe skaala vastavalt käesoleva lisa punktile 4.

3. Kõigis trükitud kaugmüügi materjalides esitatakse märgisel näidatud energiatõhususe klass ja energiatõhususe skaala vastavalt käesoleva lisa punktile 4.

4. Energiatõhususe klass ja energiatõhususe skaala esitatakse vastavalt joonisele 1 järgmiselt:

a) noolega, millel on kujutatud energiatõhususe klassile vastav täht, mis on 100 % valge, kirjatüübis Calibri ja vähemalt hinnaga sama suures kirjas, kui hind on märgitud;

b) noole värvina kasutatakse energiatõhususe klassile vastavat värvi;

c) kasutatav energiatõhususe skaala näidatakse 100 % mustaga ja

d) suurus peab olema selline, et nool oleks selgelt nähtav ja arusaadav. Energiatõhususe klassile vastav täht peab paiknema noole täisnurkse osa keskel ning noole ümber ja energiatõhususe klassi tähistava tähe ümber peab olema 100 % must ääris suurusega 0,5 p.

Erandjuhul, kui visuaalne reklaam, tehnilised reklaammaterjalid ja trükiste alusel toimuva kaugmüügi materjalid on trükitud ühevärviliselt, võib sellises visuaalses reklaamis ning sellistes tehnilistes reklaammaterjalides ja kaugmüügi trükimaterjalides esitada noole ühevärviliselt.

Joonis 1

Näidis värvilise/ühevärvilise vasak-/paremnoolega, millel on näidatud energiatõhususe skaala

5. Telefoni teel toimuva kaugmüügi korral tuleb tarbijale eraldi teada anda märgisel olev toote energiatõhususe klass ja kasutatav energiatõhususe skaala, ning see, et tarbijal on juurdepääs täielikule märgisele ja toote teabelehele kas toodete andmebaasi veebisaidi kaudu või trükitud koopia tellimise teel.

6. Kõigil punktides 1–3 ja 5 nimetatud juhtudel peab tarbijal olema võimalus saada taotluse korral trükitud märgise koopia ja tooteteabeleht.









VIII LISA

Teave, mis tuleb esitada toote kaugmüügil interneti kaudu

1. Tarnijate poolt artikli 3 lõike 1 punkti g kohaselt kättesaadavaks tehtud asjakohane märgis tuleb kuvada kuvamismehhanismil toote hinna lähedal. Märgis peab olema niisuguse suurusega, et see oleks selgelt nähtav ja loetav ning võrdeline III lisa punkti 2 alapunktis a sätestatud mõõtudega. Märgise võib kuvada pesaakna kaudu, mille puhul peab märgisele juurdepääsuks kasutatav kujutis vastama käesoleva lisa punktis 3 sätestatud nõuetele. Pesaaknas kuvamise korral peab märgis ekraanile ilmuma pärast esimest kujutisel tehtud hiireklõpsu, hiirega üleliikumist või puutetundliku ekraani puhul pärast kujutise esimest suurendamist.

2. Kujutis, mille kaudu pääseb pesaaknas joonisel 2 kujutatud märgise juurde, peab olema järgmine:

a) kujutis on nool, mis on toote märgisel esitatud energiaklassiga sama värvi;

b) sellel on kujutatud energiatõhususe klassile vastav täht, mis on 100 % valge, kirjatüübis Calibri, paksus kirjas ja hinnaga sama suures kirjas, kui hind on märgitud;

c) kasutatav energiatõhususe skaala näidatakse 100 % mustaga ja

d) kujutis on ühes kahest allpool toodud vormingust ning selle suurus peab olema selline, et nool oleks selgelt nähtav ja loetav. Energiatõhususe klassile vastav täht peab paiknema noole täisnurkse osa keskel ning noole ümber ja energiatõhususe klassi tähistava tähe ümber peab olema hästinähtav 100 % must ääris: Joonis 2

Näidis värvilise vasak-/paremnoolega, millel on näidatud energiatõhususe skaala

3. Pesaakna korral tuleb esitada märgise kujutis järgmises järjekorras:

a) käesoleva lisa punktis 2 osutatud kujutis esitatakse kuvamismehhanismil toote hinna lähedal;

b) kujutis lingib märgisele, nagu on sätestatud III lisas;

c) märgis ilmub pärast hiireklõpsu, hiirega üleliikumist või puuteekraanil kujutise suurendamist;

d) märgis kuvatakse hüpikaknas, uuel vahelehel, uuel lehel või aknas kuvataval teises aknas;

e) märgise suurendamiseks puuteekraanil kasutatakse asjaomaseid puuteekraanil kasutatavaid käsklusi;

f) märgise kuvamine lõpeb pärast sulgemiskäsklust või muud tavapärast sulgemisvõtet ning

g) graafilise kujutise tekstialternatiivil, mis kuvatakse juhul, kui märgist ei ole võimalik kuvada, on esitatud toote energiaklass hinnaga sama tähesuurusega kirjas.

4. Tarnijate poolt artikli 3 lõike 1 punkti h kohaselt kättesaadavaks tehtud asjakohane toote teabeleht kuvatakse kuvamismehhanismil toote hinna lähedal. Toote teabeleht peab olema sellise suurusega, et see oleks selgelt nähtav ja loetav. Toote teabelehe võib esitada pesaakna kaudu või viitega toodete andmebaasile; viimasel juhul tuleb toote teabelehe juurde viival lingil märkida selgelt ja loetavalt „Toote teabeleht“. Kui kasutatakse pesaakent, kuvatakse toote teabeleht esimese hiireklõpsu, hiirega üleliikumise või puuteekraanil lingi suurendamisega.









IX LISA

Turujärelevalve eesmärgil tehtav kontroll

▼M1

Käesoleva lisa kohased lubatud hälbed kehtivad üksnes siis, kui esitatud väärtuseid kontrollib liikmesriigi ametiasutus; tarnija ei tohi neid lubatud hälbeid kasutada selleks, et saavutada tehnilises dokumentatsioonis esitatud väärtusi, samuti ei tohi ta neid kasutada nimetatud väärtuste tõlgendamisel selleks, et saavutada toote vastavus nõuetele või esitada paremad tulemusnäitajad. Märgisel ja toote teabelehel esitatud väärtused ja klassid ei tohi olla tarnija jaoks soodsamad kui tehnilises dokumentatsioonis esitatud väärtused.

▼B

Kui mudel on projekteeritud kindlaks tegema, et temaga tehakse katseid (nt katsetingimuste või -tsükli äratundmise kaudu), ja sellele reageerima katseaegse toimimise automaatse muutmisega, et saavutada paremad tulemused mõne käesolevas määruses nimetatud näitaja või tehnilises dokumentatsioonis või mõnes esitatud dokumendis kirjeldatud näitaja osas, ei loeta mudelit ega ühtegi võrdväärset mudelit nõuetele vastavaks.

▼M1

Osana selle kontrollimisel, kas toote mudel vastab käesolevas määruses sätestatud nõuetele, järgivad liikmesriikide ametiasutused järgmist korda.

▼B

1) Liikmesriigi ametiasutused kontrollivad mudeli ühte seadet.

2) Mudel loetakse kohaldatavatele nõuetele vastavaks järgmisel juhul: a) määruse (EL) 2017/1369 artikli 3 lõike 3 kohaselt tehnilises dokumentatsioonis esitatud väärtused (esitatud väärtused) ja vajaduse korral nende väärtuste arvutamiseks kasutatud väärtused ei ole tootja seisukohast soodsamad kui vastavad väärtused, mis on esitatud katsearuannetes; b) märgisel ja tootekirjelduses märgitud väärtused ei ole tarnija seisukohast soodsamad kui esitatud väärtused ning märgitud energiatõhususe klass ei ole tarnija seisukohast soodsam kui esitatud väärtuste alusel määratud klass ning c) kui liikmesriikide ametiasutused katsetavad ühte seadet teatavast mudelist, jäävad kindlakstehtud väärtused (näitajate katsetamise käigus mõõdetud väärtused ja nende mõõtmistulemuste alusel arvutatud väärtused) tabelis 6 esitatud vastavate kontrollimisel lubatud hälvete piiresse.

3) Kui punkti 2 alapunktis a või b osutatud tulemusi ei saavutata, käsitatakse seda mudelit ja kõiki võrdväärseid mudeleid käesoleva määruse nõuetele mittevastavana.

4) Kui punkti 2 alapunktis c osutatud tulemust ei saavutata, valivad liikmesriikide ametiasutused katsetamiseks veel kolm sama mudeli seadet. Teise võimalusena võib valida kolm täiendavat seadet ühe või mitme samaväärse mudeli seast.

5) Mudel loetakse kohaldatavatele nõuetele vastavaks, kui nende kolme seadme puhul vastab määratud väärtuste aritmeetiline keskmine tabelis 6 esitatud vastavatele kontrollimisel lubatud hälvetele.

6) Kui punktis 5 osutatud tulemust ei saavutata, käsitatakse seda mudelit ja kõiki võrdväärseid mudeleid käesoleva määruse nõuetele mittevastavana.

▼M1

7) Liikmesriikide ametiasutused esitavad teiste liikmesriikide ametiasutustele ja komisjonile viivitamata kogu asjakohase teabe, kui on otsustatud, et mudel ei vasta selle lisa punktide 3 ja 6 või teise lõigu nõuetele.

▼B

Liikmesriigi ametiasutused kasutavad IV lisas sätestatud mõõtmis- ja arvutusmeetodeid.

Liikmesriikide ametiasutused kasutavad üksnes tabeli 6 kohaseid kontrollimisel lubatud hälbeid ja punktides 1–7 kirjeldatud korda seoses käesolevas lisas osutatud nõuetega. Ei ole lubatud kasutada muid lubatud hälbeid, nt harmoneeritud standarditega või muude mõõtmismeetoditega ette nähtud lubatud hälbeid.

▼M1







Tabel 6 Kontrollimisel lubatud hälbed Näitaja Kontrollimisel lubatud hälbed Sisselülitatud seisundi energiatarbimine (Pmeasured , vattides) Määratud väärtus (*2) ei tohi olla esitatud väärtusest üle 7 % suurem. Vajaduse korral väljalülitatud seisundi, ooteseisundi ja võrguühendusega ooteseisundi energiatarbimine vattides. Määratud väärtus (*2) ei tohi olla esitatud väärtusest rohkem kui 0,10 vatti suurem, kui esitatud väärtus on kuni 1,00 W, ega üle 10 % suurem, kui esitatud väärtus on suurem kui 1,00 vatti. Ekraani nähtava osa pindala Määratud väärtus (*1) ei tohi olla esitatud väärtusest üle 1 % või 0,1 dm2 (olenevalt sellest, kumb on väiksem) väiksem. Ekraani nähtava osa diagonaal sentimeetrites Määratud väärtus (*1) ei tohi erineda esitatud väärtusest üle 1 cm. Ekraani eraldusteravus horisontaalsihis ja vertikaalsihis pikslites Määratud väärtus (*1) ei tohi erineda esitatud väärtusest. Valge tippheledus Määratud väärtus (*2) ei tohi olla esitatud väärtusest üle 8 % väiksem. Ajavahemik sisselülitatud seisundis enne seda, kui kuvar lülitub automaatselt ooteseisundisse, väljalülitatud seisundisse või muusse seisundisse, mis ei ületa väljalülitatud seisundi või ooteseisundi suhtes kohaldatavaid energiatarbimise nõudeid Määratud väärtus (*1) ei tohi olla esitatud väärtusest üle 5 sekundi suurem. Televiisorite puhul: ajavahemik pärast kasutaja viimast tegevust, enne kui televiisor lülitub automaatselt oote- või väljalülitatud seisundisse või muusse seisundisse, mille puhul ei ületata väljalülitatud seisundi või ooteseisundi suhtes kohaldatavaid võimsustarbenõudeid Määratud väärtus (*1) ei tohi olla esitatud väärtusest üle 5 sekundi suurem. Liikumisanduriga televiisorite puhul: ajavahemik, mil liikumist ei tuvastata, enne kui televiisor lülitub automaatselt oote- või väljalülitatud seisundisse või muusse seisundisse, mille puhul ei ületata väljalülitatud seisundi või ooteseisundi suhtes kohaldatavaid elektritarbimise nõudeid Määratud väärtus (*1) ei tohi olla esitatud väärtusest üle 5 sekundi suurem. Muude kuvarite kui televiisorite ja ringhäälingukuvarite puhul: ajavahemik, mil sisendit ei tuvastata, enne kui kuvar lülitub automaatselt oote- või väljalülitatud seisundisse või muusse seisundisse, mille puhul ei ületata väljalülitatud seisundi või ooteseisundi suhtes kohaldatavaid võimsustarbenõudeid Määratud väärtus (*1) ei tohi olla esitatud väärtusest üle 5 sekundi suurem. ( *1 ) Kui ühe seadme määratud väärtus ei vasta nõuetele, loetakse mudel ja kõik võrdväärsed mudelid käesoleva määruse nõuetele mittevastavaks. ( *2 ) Punkti 4 kohaselt katsetatud kolme lisaeksemplari puhul on määratud väärtus nende kolme lisaeksemplari määratud väärtuste aritmeetiline keskmine.